BWG จูงมือ AKP รูดหนัก 6 วันติด! ทำนิวโลว์ในรอบกว่า 3 ปี
BWG จูงมือ AKP รูดหนัก 6 วันติด! ทำนิวโลว์ในรอบ 3 ปี 
25 มิ.ย. 2561

ผู้สื่อข่าวรายงานว่า ราคาหุ้น บริษัท เบตเตอร์ เวิลด์ กรีน จำกัด (มหาชน) หรือ BWG ล่าสุด ณ เวลา 15.50 น. อยู่ที่ระดับ 0.94 บาท ปรับตัวลดลง 0.10 บาท หรือคิดเป็น 9.62% สูงสุดที่ 1.04 บาท ต่ำสุดที่ 0.91 บาท ด้วยมูลค่าซื้อขายที่ 67.13 ล้านบาท
ขณะเดียวกัน ราคาหุ้น บริษัท อัคคีปราการ จำกัด (มหาชน) หรือ AKP อยู่ที่ระดับ 1.62 บาท ปรับตัวลดลง 0.09 บาท หรือคิดเป็น 5.26% สูงสุดที่ 1.71 บาท ต่ำสุดที่ 1.61 บาท ด้วยมูลค่าซื้อขายที่ 0.92 ล้านบาท
โดยราคาหุ้น BWG มีการปรับตัวลดลงอย่างหนักเป็นวันที่ 6 นับตั้งแต่ราคาหุ้นอยู่ที่ระดับ 1.23 บาท เมื่อวันที่ 15 มิ.ย.2561 คิดเป็นการปรับตัวลดลงถึง 23.57% ขณะที่ในวันนี้ราคาหุ้นปรับตัวลดลงทำจุดต่ำสุดในรอบ 3 ปี 1 เดือน นับตั้งแต่ราคาหุ้นอยู่ที่ระดับ 0.91 บาท เมื่อวันที่ 9 พ.ค.2557
ขณะที่ราคาหุ้น AKP ซึ่งเป็นบริษัทย่อยของ BWG มีการปรับตัวลดลงอย่างหนักเป็นวันที่ 7 นับตั้งแต่ราคาหุ้นอยู่ที่ระดับ 1.77 บาท เมื่อวันที่ 14 มิ.ย.2561 คิดเป็นการปรับตัวลดลงถึง 8.47% ขณะที่ในวันนี้ราคาหุ้นปรับตัวลดลงทำจุดต่ำสุดในรอบ 3 ปี 5 เดือน นับตั้งแต่ราคาหุ้นอยู่ที่ระดับ 1.61 บาท เมื่อวันที่ 13 ม.ค.2557
อนึ่ง BWG เป็นผู้ถือหุ้นใหญ่อันดับที่ 1 ของ AKP ถือหุ้นอยู่ทั้งหมด 206,786,000 หุ้น หรือคิดเป็น 51.18%